Aki Hietala

Aki Hietala (s. 12. helmikuuta 1974 Ylivieska)20 suosikkia – Jos luoja suo on suomalainen laulaja, musiikin lehtori, laulunopettaja, filosofian maisteri ja tietokirjailija. 

 Elämä ja ura 
Hietala on toiminut vuodesta 1987 tanssimuusikkona ja iskelmäartistina. Hietala voitti Valssin Valtias -laulukilpailun Forssassa vuonna 1995 ja sai vuoden tanssittajatulokas-tittelin vuonna 1997. Tietokirjailijana hänet palkittiin 2018 Maakuntakirjailijat-mitalilla. Hietala on levyttänyt iskelmäartistina useita levyjä (Tatsia, F-Records, Warner Music Finland, Magnummusic, Helsinki Records) ja esiintynyt televisio- ja radio-ohjelmissa sekä solistina että muusikkona. Ennen soolouraa Hietala soitti lukuisten iskelmäartistien taustalla. Muusikkona hän on toiminut myös eri genreissä mm. rumpalina Maija Hapuojan projekteissa.

Hietalan ensimmäinen kokopitkä albumi (F-Records) Rakkauden pilvitarha nousi ilmestymisvuonnaan 1997 Suomen virallisella listalla sijalle 40. Hietalalla on useita levytettyjä hittejä. Hänen levyttämänsä iskelmäkappaleet "Ei aikaa huomiseen", "Toiveunia" ja "Jos luoja suo" pysyivät Tätä Suomi tanssii -listan ykkössijalla seitsemän (7) kuukautta kevään ja kesän 1997 aikana. Edellä mainitulla listalla on noussut 2000-luvullakin ensimmäiselle sijalle kappale "Rakkauden verkko". Pitkän hiljaiselon jälkeen Hietalan viimeisin kokopitkä cd "Voin alkaa kaiken uudelleen" valittiin kuukauden levyksi kesäkuussa 2018. Hietala laulaa soolouransa lisäksi poplauluyhtyekokoonpanossa HAL (Hietala - Ahola - Leino), joka on julkaissut useita levytyksiä Maki Kolehmaisen Helsinki Records-levy-yhtiön kautta. Hietalan levytuottajina ovat toimineet mm. Pekka Ruuska ja Kalevi Puonti. 

Hietala on opiskellut laulua muun muassa Vilho Kekkosen ja oopperalaulaja Turkka Mannisen johdolla. Hietala on äänityypiltään korkea lyyrinen tenori. Hietala on laulanut muutamissa oopperoissa ja musikaalissa muun muassa Jyväskylän kaupunginteatterin Taru sormusten herrasta (2003) ja Keski-Suomen alueoopperan Figaron häät -oopperassa (2005) sekä Mozartin Ovelassa tytössä. Hietalalla on klassisen laulunopettajan pätevyys.

Hietala on kirjoittanut tietokirjailijana tenorilaulajista pienimuotoisia tutkielmia ja useita elämäkertoja (mm. Mauno Kuusisto, Vilho Kekkonen ja Juhani Markola). Viimeisin kirja (2019) "Sortavalasta Sortavalaan - Otto Aarnisalon jalanjäljissä" kertoo historiallista tarinaa sortavalalaisen Sisälähetysseuran johtohenkilöihin kuuluneen suvun evakkotarinaa ja siihen liittyneitä tapahtumia Aarnisalon lapsenlapsen, Antero Paanasen näkökulmasta.

Pieksämäellä asuessaan Hietala on toiminut vuosina 2007-2024 musiikinopettajana Kirkkopalvelujen ylläpitämässä Step-opistossa (ent.Seurakuntaopisto, Koulutuskeskus Agricola ja alkujaan Sisälähetysseuran oppilaitos) Pieksämäellä. Hietala toimi myös pitkään laulunopettajana Pieksämäen Seutuopistossa.

Aki Hietala opiskeli museologiaa ja on toiminut vuosina 2017-2024 Pieksämäellä Step-opiston kampuksen yhteydessä olevan Kirkkopalvelujen hallinnoiman Suomen Kirkon Sisälähetysseuran museonhoitajana. Museon näyttelyesineisiin ja Sisälähetysseuran historian aiheisiin liittyy omalta osaltaan Hietalan kirjoittama teos "Sortavalasta Sortavalaan - Otto Aarnisalon jalanjäljissä"  Sortavala-seura Helsinki tuotti 2021 videon, "Sisälähetysseura - Ihmisoikeuksien esitaistelija Sortavalasta", jossa Aki Hietala valottaa Sisälähetysseuran historiaa.

 Yksityiselämä 
Hietalalla on kolme lasta.

Hietala on asunut Kemijärvellä syksystä 2024 alkaen ja toimii musiikin lehtorina Hillatien koulun perusopetuksessa sekä Kemijärven lukiossa, jossa syksyllä 2025 alkoi musiikkilinja yhteistyössä Koillis-Lapin Musiikkiopiston kanssa. 

 Diskografia 





















 Toivomme unelmaa CDS  (2014)
 Sävelin ja Sanoin CD (kokoelmalla 3 laulua säv.Hannu Keinänen/san.Pia Kärkkäinen-Hannikainen) (2014)
 Kalajoki CD - Duetto Jaska Mäkysen kanssa, ja yksi soololaulu (Ylivieskan kirkon jälleenrakennuksen hyväksi 2016)
 Voin alkaa kaiken uudelleen (KUUKAUDEN LEVY 6/2018)
 Kairan kyyneleet CDS (2018)
 Joulun Sävel CDS, säv. Aki Hietala/san. Vexi Salmi (2018)
 Saada rakkautta ja rakastaa, HAL -Hietala-Ahola-Leino- CDS (2020)
 Arjen isänpäivää, HAL -Hietala-Ahola-Leino- CDS (digijulkaisu 2020)
 Pelkään CDS (digijulkaisu 2021)
 Joulu kotona, HAL -Hietala-Ahola-Leino- CDS (digijulkaisu 2021)
 Talvisydän - Winter Sonata - , HAL -Hietala-Ahola-Leino- CDS (digijulkaisu 2022)
 Yli kaiken CDS (digijulkaisu 2022)
 Jaksat rakastaa, HAL -Hietala-Ahola-Leino- CDS (digijulkaisu 2022)
 Taas joulujuhla koittaa CD (digijulkaisu 2022)
 Aina unelmoin susta, HAL -Hietala-Ahola-Leino- CDS (digijulkaisu 2023)
 Joella CDS (digijulkaisu 2023)
 Taivaan tulten maa CDS (digijulkaisu 2024)
 Paras rakkaus CDS (digijulkaisu 2025)

 Kirjat 
 Mauno Kuusisto – Kauniiden laulujen laulaja, omakustanne (2007) 
 Maailman vanhin esiintyvä tenori Vilho Kekkonen - Ensimmäiset sata vuotta, omakustanne (2009) 
 Juhani Markola laulaja, omakustanne (2012) 
 Jouko Hietala – 60 vuotta haitaristina, välähdyksiä Humppatohtorin musiikkitaipaleelta (2018) 
 Pitopalvelu Raija Sipinen Ky 40 vuotta! (1978-2018): henkilökunnan, asiakkaiden, yhteistyökumppaneiden ja ystävien ajatuksia (2018) 
 ”Otto Aarnisalon jalanjäljissä – Sortavalasta Sortavalaan, historiaa ja muistitietoja”, Rovasti Antero Paananen muistelee, omakustanne (2019) 

 Muut kirjalliset työt (opinnäytteitä) 
 Mauno Kuusisto – Unohtumaton tenorimme, Jyväskylän yliopisto (2002) musiikkikasvatus
 Mauno Kuusiston tie lapsuudesta ensikonserttiin 1917–1952, Jyväskylän yliopisto (2003) musiikkikasvatus
 Laulupedagogi Vilho Kekkonen ja hänen kehittämänsä laulunopetusmetodi opetustyössä, Jyväskylän yliopisto (2003) kasvatustiede
 Mauno Kuusiston henkilöhistoriaa, Jyväskylän ammattikorkeakoulu (2004) (AMK) päättötyö
 Mauno Kuusisto - Kauniiden laulujen laulaja, Jyväskylän yliopisto (2005) musiikkikasvatus päättötyö
 "Onnellista kipua" Analyysi 102-vuotiaan Vilho Kekkosen musiikillisista tunnekokemuksista ja muistoista hänelle ennestään tuttujen ja tuntemattomien musiikkinäytteiden kautta, Jyväskylän yliopisto (2011) musiikkiterapia

 Lähteet 

 Aiheesta muualla 

 Aki Hietalan viralliset sivut

Luokka:Suomalaiset iskelmälaulajat
Luokka:Vuonna 1974 syntyneet
Luokka:Elävät henkilöt